[{"text_idx": "#000001", "text": "Xi montris, ke en la lastaj tri jaroj ni strikte interkomunikis per diversaj manieroj, tial la rilatoj inter C\u0302inio kaj Francio tenis tendencon de pozitiva disvolvo kaj gravaj kunlaboroj inter la du landoj gajnis pozitivan progreson. Nun la mondo eniris en la novan periodon de tumulto kaj reformo. Kiel du gravaj fortoj en la monda pluriga situacio, C\u0302inio kaj Francio, C\u0302inio kaj Eu\u0306ropo devas persisti en la spirito de sendependeco kaj malferma kunlaboro, akceli stabilan kaj longtempan mars\u0302adon de la duflankaj rilatoj sur la g\u0302usta trako kaj meti stabilecon kaj pozitivan forton al la mondo."}, {"text_idx": "#000002", "text": "Xi substrekis, ke C\u0302inio firme akcelas altnorman malfermon, klopodas por progresigi c\u0302instilan modernigon kaj liveri novajn oportunojn al diversaj landoj de la mondo, inkluzive de Francio. C\u0302inio esperas, ke la franca flanko liveros pli justan kaj nediskriminacian negocan medion al c\u0302inaj entreprenoj por ilia disvolvo en Francio."}, {"text_idx": "#000003", "text": "Xi substrekis, ke C\u0302inio volas kune kun Francio subteni laboron de prezidanta lando Indonezio kaj sukcesigi la 17an Pintkunvenon de la Grupo 20 (G20) en la insulo Balio, fortigi komunikon kaj arang\u0302on pri trakto de klimata s\u0302ang\u0302ig\u0302o kaj protekto de biodiverseco, komune protekti veran plurflankismon, trakti mondajn defiojn kiel nutraj\u0302an sekurecon kaj energian sekurecon kaj solvi la malfacilan demandon de dau\u0306ripova disvolvo."}, {"text_idx": "#000004", "text": "Macron varme gratulis al prezidanto Xi pro lia refoja elektig\u0302o kiel g\u0302enerala sekretario de la Centra Komitato de la Komunista Partio de C\u0302inio (KPC\u0302) kaj pro la plensukceso de la 20a Nacia Kongreso de la KPC\u0302. Alfrontante la nunan tumultan internacian situacion, la franca flanko esperas kun la c\u0302ina flanko dau\u0306re konservi la spiriton de reciproka respekto, egaleco kaj reciproka utilo, striktan kontakton de altranguloj, profundigi kunlaboron sur la kampoj de ekonomio, komerco, aviado, nuklea energio por civila uzo, kaj la franca flanko bonvenigas c\u0302inajn entreprenojn disvolvi kunlaboron en Francio. Kaj Francio volas aktive akceli dialogon kaj kunlaboron inter Eu\u0306ropo kaj C\u0302inio."}, {"text_idx": "#000005", "text": "Ili inters\u0302ang\u0302is opiniojn ankau\u0306 pri la ukraina situacio. Xi emfazis, ke la starpunkto de C\u0302inio pri la ukraina situacio c\u0302iam estas konsekvenca kaj klara, C\u0302inio pledas por militpau\u0306zo, milithalto kaj pacintertraktado. La internacia komunumo devas krei kondic\u0302ojn por tio, ankau\u0306 C\u0302inio ludos plu konstruivan rolon per sia maniero."}]